|  |  |
| --- | --- |
| 26.09.2024. | Nr.12/5 |

**PAR DALĪBU PROJEKTĀ “ĀRKĀRTAS SITUĀCIJU RISKU PĀRVALDĪBAS SPĒJU STIPRINĀŠANA, VEICINOT PUBLISKĀ SEKTORA UN SABIEDRĪBAS SADARBĪBU”**

**Atklāti balsojot: PAR – 10** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 1** (A.Pagors), **ATTURAS – 3** (G.Kurlovičs, A.Rublis, A.Tomašūns),

Saskaņā ar Pašvaldību likuma 4.panta pirmās daļas 18.punktu, Ministru kabineta 2005. gada 20. decembra noteikumiem Nr.966 “Noteikumi par mobilizējamo civilās aizsardzības formējumu veidošanas kārtība un finansējums”, Ministru kabineta 2021.gada 21.decembra rīkojumu Nr.980 “Par Interreg Baltijas jūras reģiona transnacionālās sadarbības programmas 2021.–2027. gadam projektu” un Interreg Baltijas jūras reģiona transnacionālās sadarbības programmas izsludināto projektu konkursu 1. prioritātes “Inovatīvas sabiedrības” ietvaros, kā arī projekta vadošā partnera Hamburgas pilsētas Altonas apgabala biroja uzaicinājumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības iestādes “Jelgavas digitālais centrs” (turpmāk – JVPI “Jelgavas digitālais centrs”) dalību projektā “Ārkārtas situāciju risku pārvaldības spēju stiprināšana, veicinot publiskā sektora un sabiedrības sadarbību” (turpmāk – Projekts). Projekta kopējās izmaksas plānotas 3 158 139,00 *euro* (trīs miljoni viens simts piecdesmit astoņi tūkstoši viens simts trīsdesmit deviņi *euro* un 00 centi), no tām 2 526 511,20 *euro* (divi miljoni pieci simti divdesmit seši tūkstoši pieci simti vienpadsmit *euro* un 20 centi) ir Baltijas jūras reģiona Interreg programmas finansējums un 631 627,80 *euro* (seši simti trīsdesmit viens tūkstotis seši simti divdesmit septiņi *euro* un 80 centi) sadarbības partneru līdzfinansējums, tai skaitā Jelgavas valstspilsētas pašvaldības plānotas izmaksas 101 763,20 *euro* (viens simts viens tūkstotis septiņi simti sešdesmit trīs *euro* un 20 centi), no tām 81 410,56 *euro* (astoņdesmit viens tūkstotis četri simti desmit *euro* un 56 centi) ir Baltijas jūras reģiona Interreg programmas finansējums un 20 352,64 *euro* (divdesmit tūkstoši trīs simti piecdesmit divi *euro* un 64 centi) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam nodrošināt Projekta īstenošanai JVPI “Jelgavas digitālais centrs” budžetā:
	1. 2025. gadā - līdzfinansējuma un priekšfinansējuma nodrošināšanai 30 254,40 *euro* (trīsdesmit tūkstoši divi simti piecdesmit četri *euro* un 40 centi) apmērā, t.sk. līdzfinansējums 6 050,88 *euro* (seši tūkstoši piecdesmit *euro* un 88 centi) un priekšfinansējums 24 203,52 *euro* (divdesmit četri tūkstoši divi simti trīs *euro* un 52 centi);
	2. 2026. gadā - līdzfinansējuma un priekšfinansējuma nodrošināšanai 9 050,88 *euro* (deviņi tūkstoši piecdesmit *euro* un 88 centi) apmērā, t.sk. līdzfinansējums 6 650,88 *euro* (seši tūkstoši seši simti piecdesmit *euro* un 88 centi) un priekšfinansējums 2 400,00 *euro* (divi tūkstoši četri simti *euro* un 00 centi);
	3. 2027. gadā - līdzfinansējuma un priekšfinansējuma nodrošināšanai 11 650,88 *euro* (vienpadsmit tūkstoši seši simti piecdesmit *euro* un 88 centi) apmērā, t.sk. līdzfinansējums 7 650,88 *euro* (septiņi tūkstoši seši simti piecdesmit *euro* un 88 centi) un priekšfinansējums 4 000,00 *euro* (četri tūkstoši *euro* un 00 centi).
3. Pilnvarot JVPI “Jelgavas digitālais centrs” vadītāju veikt visas nepieciešamās darbības Projekta īstenošanas nodrošināšanai, t.sk. parakstīt ar Projekta īstenošanu saistītos dokumentus.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī